Kyvė (Kalveliai)
Kyvė – upė Lietuvoje, Vilniaus rajono rytuose; Vilnios kairysis intakas. Neries mažųjų intakų (su Nerimi) baseinas. Teka per Kalvelių seniūniją į šiaurę. Įteka į Vilnią 63,9 km nuo jos žiočių. Kyvė teka per Kenos mišką, prie jos įsikūrę Užtilčiai. Upėvardis greičiausiai finougriškas, kilęs iš est. kivi, lyv. kiv („akmuo“), nors bandoma ieškoti iš baltiškų sąsajų (kyvis, kivynas „smulkus vandens gyvis, kirmėlytė“).